Elena Štefanovičová

Elena Štefanovičová (rodená Elena Pauliny-Tóthová de Tőre et Tóthmegyer) (* 5. október 1862, Budapešť, Maďarsko – † 15. marec 1950, Bratislava, Slovensko) bola slovenská národnokultúrna pracovníčka.

Životopis 
Narodila sa v rodine Viliama Pauliny-Tótha a jeho manželky Vilhelmíny Tóthovej a mala 7 súrodencov – napr. brata Žigmunda a sestry Vilmu (manželka Matúša Dulu) a Oľgu (manželka Štefana Hrušovského). Žila s rodičmi v Budíne, v Skalici, od roku 1867 v Martine. Navštevovala súkromnú školu Ľ. Kuorkovej v Martine, v roku 1873 súkromnú školu K. Orfanidesa v Banskej Bystrici, v rokoch 18771878 študovala v súkromnom dievčenskom výchovnom ústave v Spišských Vlachoch, neskôr navštevovala dievčenskú školu v Tešíne. Žila v Nitre a v Novom Meste nad Váhom, po vydaji za právnika a politika Miloša Štefanoviča žila od roku 1885 v Bratislave, kde viedla domácnosť, ktorá sa stala jedným z mála centier národného života v Bratislave. Od 1903 žila v Martine, po manželovej smrti sa vrátila späť do Bratislavy. V mladosti sa v Martine zapájala do národného a spoločenského života najmä ako ochotnícka herečka v Slovenskom spevokole. Bola manželovou oporou v národnej i politickej práci a angažovala sa v rozvíjaní spolupráce s rumunskými ženami, a taktiež pracovala aj v Živene. Po roku 1918 sa stala spoluvlastníčkou Prvého hlavného skladu tabaku v  Bratislave.

Literatúra 
 ŠTEFANOVIČOVÁ, Elena. In: 
 Kto bol kto v histórii Banskej Bystrice 12552000
 Slovenský biografický slovník

Externé odkazy 
 

Príslušníci zemianskeho stavu
Osobnosti z Budapešti
Tóthovci
Slovenskí šľachtici
Uhorskí šľachtici